ਨਵੀਦ ਕ਼ਮਰ
ਸਈਦ ਨਵੀਦ ਕ਼ਮਰ (; ਜਨਮ 22 ਸਤੰਬਰ 1955) ਇੱਕ ਪਾਕਿਸਤਾਨੀ ਸਿਆਸਤਦਾਨ ਹੈ ਜੋ ਅਗਸਤ 2018 ਤੋਂ ਪਾਕਿਸਤਾਨ ਦੀ ਨੈਸ਼ਨਲ ਅਸੈਂਬਲੀ ਦਾ ਮੈਂਬਰ ਰਿਹਾ ਹੈ। ਪਹਿਲਾਂ, ਉਹ 1990 ਤੋਂ ਮਈ 2018 ਤੱਕ ਨੈਸ਼ਨਲ ਅਸੈਂਬਲੀ ਦਾ ਮੈਂਬਰ ਸੀ। ਉਸ ਨੇ ਰੱਖਿਆ ਮੰਤਰੀ ਅਤੇ ਵਿੱਤ ਮੰਤਰੀ ਵਜੋਂ 2008 ਅਤੇ 2013 ਦਰਮਿਆਨ ਸੇਵਾ ਨਿਭਾਈ।

ਮੁੱਢਲੀ ਜ਼ਿੰਦਗੀ ਅਤੇ ਸਿੱਖਿਆ 
ਕ਼ਮਰ ਦਾ ਜਨਮ 22 ਸਤੰਬਰ, 1955 ਨੂੰ ਸਿੰਧ ਕਰਾਚੀ ਵਿੱਚ ਸਿੰਧ ਅਸੈਂਬਲੀ ਦੇ ਸਾਬਕਾ ਡਿਪਟੀ ਸਪੀਕਰ ਕ਼ਮਰ-ਉਜ਼-ਜ਼ਮਾਨ ਸ਼ਾਹ ਦੇ ਘਰ ਹੋਇਆ।

ਕ਼ਮਰ ਨੇ 1976 ਵਿੱਚ ਮੈਨਚੇਸਟਰ ਯੂਨੀਵਰਸਿਟੀ ਤੋਂ ਕੰਪਿਊਟਰ ਸਾਇੰਸ ਵਿੱਚ ਬੀ.ਐਸਸੀ (ਆਨਰਜ਼) ਦੀ ਡਿਗਰੀ ਪ੍ਰਾਪਤ ਕੀਤੀ। ਉਸ ਨੇ 1978 ਵਿੱਚ ਨੌਰਥਰਪ ਯੂਨੀਵਰਸਿਟੀ ਤੋਂ ਪ੍ਰਬੰਧਨ ਵਿੱਚ ਐਮ.ਐਸ. ਕੀਤੀ ਅਤੇ 1979 ਵਿੱਚ ਕੈਲੀਫੋਰਨੀਆ ਸਟੇਟ ਯੂਨੀਵਰਸਿਟੀ ਤੋਂ ਐਮ.ਬੀ.ਏ. ਦੀ ਡਿਗਰੀ ਹਾਸਿਲ ਕੀਤੀ।

ਕ਼ਮਰ ਇੱਕ ਵਿਵਾਹਿਤ ਸਖਸ਼ੀਅਤ ਹੈ ਅਤੇ ਉਸ ਦੀਆਂ ਤਿੰਨ ਧੀਆਂ ਅਤੇ ਇੱਕ ਪੁੱਤਰ ਹੈ।

ਰਾਜਨੀਤਿਕ ਕੈਰੀਅਰ 
ਕ਼ਮਰ ਨੇ ਆਪਣੇ ਰਾਜਨੀਤਿਕ ਜੀਵਨ ਦੀ ਸ਼ੁਰੂਆਤ 1988 ਵਿੱਚ ਪਾਕਿਸਤਾਨ ਪੀਪਲਜ਼ ਪਾਰਟੀ ਦੇ ਉਮੀਦਵਾਰ ਵਜੋਂ ਸਿੰਧ ਦੀ ਪ੍ਰਾਂਤਕ ਵਿਧਾਨ-ਸਭਾ ਦੀਆਂ ਆਮ ਚੋਣਾਂ ਤੋਂ ਕੀਤੀ ਅਤੇ ਸਿੰਧ ਦੇ ਸੂਬਾਈ ਮੰਤਰੀ ਵਜੋਂ ਪੋਰਟਫੋਲੀਓ ਸੰਭਾਲਿਆ।

1990 ਵਿੱਚ ਪਾਕਿਸਤਾਨ ਦੀ ਆਮ ਚੋਣਾਂ ਵਿੱਚ ਪੀ.ਪੀ.ਪੀ ਦੀ ਟਿਕਟ 'ਤੇ ਉਸਨੂੰ ਪਾਕਿਸਤਾਨ ਦੀ ਨੈਸ਼ਨਲ ਅਸੈਂਬਲੀ ਲਈ ਚੁਣਿਆ ਗਿਆ ਸੀ।

ਉਹ 1993 ਵਿੱਚ ਪੀ.ਪੀ.ਪੀ ਟਿਕਟ 'ਤੇ ਪਾਕਿਸਤਾਨੀ ਆਮ ਚੋਣਾਂ ਵਿੱਚ ਦੁਬਾਰਾ ਕੌਮੀ ਵਿਧਾਨ-ਸਭਾ ਲਈ ਚੁਣੇ ਗਏ ਸਨ ਅਤੇ ਪਾਕਿਸਤਾਨ ਦੇ ਨਿੱਜੀਕਰਨ ਕਮਿਸ਼ਨ ਦੇ ਚੇਅਰਮੈਨ ਬਣੇ ਸਨ।

1997 ਵਿੱਚ ਪਾਕਿਸਤਾਨੀ ਆਮ ਚੋਣਾਂ ਵਿੱਚ ਉਹ ਪੀ.ਪੀ.ਪੀ ਟਿਕਟ 'ਤੇ ਦੁਬਾਰਾ ਕੌਮੀ ਅਸੈਂਬਲੀ ਲਈ ਚੁਣੇ ਗਏ ਸਨ ਅਤੇ ਵਿੱਤ ਅਤੇ ਨਿੱਜੀਕਰਨ ਦੇ ਫੈਡਰਲ ਮੰਤਰੀ ਨਿਯੁਕਤ ਕੀਤੇ ਗਏ।

ਉਹ 2002 ਵਿੱਚ ਐਨ.ਏ -222 ਤੋਂ ਪੀ.ਪੀ.ਪੀ ਦੀ ਟਿਕਟ 'ਤੇ ਪਾਕਿਸਤਾਨੀ ਆਮ ਚੋਣਾਂ ਵਿੱਚ ਦੁਬਾਰਾ ਕੌਮੀ ਅਸੈਂਬਲੀ ਲਈ ਚੁਣੇ ਗਏ ਸਨ।

ਉਹ ਪੀ.ਪੀ.ਪੀ ਟਿਕਟ 'ਤੇ ਐਨ,.ਏ -222 ਹਲਕੇ ਤੋਂ 2008 ਦੀਆਂ ਪਾਕਿਸਤਾਨੀ ਆਮ ਚੋਣਾਂ ਵਿੱਚ ਨੈਸ਼ਨਲ ਅਸੈਂਬਲੀ ਲਈ ਇੱਕ ਵਾਰ ਫਿਰ ਚੁਣੇ ਗਏ ਸਨ ਅਤੇ ਉਨ੍ਹਾਂ ਨੂੰ ਪੋਰਟ ਐਂਡ ਸ਼ਿਪਿੰਗ ਦੇ ਵਾਧੂ ਪੋਰਟਫੋਲੀਓ ਨਾਲ ਨਿੱਜੀਕਰਨ ਦਾ ਫੈਡਰਲ ਮੰਤਰੀ ਬਣਾਇਆ ਗਿਆ ਸੀ। ਉਨ੍ਹਾਂ ਨੇ 2008 ਵਿੱਚ ਪੰਜ ਮਹੀਨਿਆਂ ਲਈ ਫੈਡਰਲ ਵਿੱਤ ਮੰਤਰੀ ਦੇ ਪੋਰਟਫੋਲੀਓ ਲਈ ਵੀ ਥੁੜ-ਚਿਰੀ ਰੱਖਿਆ ਗਿਆ।

ਅਗਸਤ 2009 ਵਿੱਚ, ਉਨ੍ਹਾਂ ਨੂੰ ਨਿੱਜੀਕਰਨ ਮੰਤਰੀ ਦੇ ਵਾਧੂ ਚਾਰਜ ਨਾਲ ਪੈਟਰੋਲੀਅਮ ਅਤੇ ਕੁਦਰਤੀ ਸਰੋਤਾਂ ਲਈ ਫੈਡਰਲ ਮੰਤਰੀ ਨਿਯੁਕਤ ਕੀਤਾ ਗਿਆ ਸੀ। ਉਨ੍ਹਾਂ ਨੂੰ ਪੈਟਰੋਲੀਅਮ ਅਤੇ ਕੁਦਰਤੀ ਸਰੋਤ ਦੇ ਫੈਡਰਲ ਮੰਤਰੀ ਦੇ ਅਹੁਦੇ ਤੋਂ ਹਟਾ ਦਿੱਤਾ ਗਿਆ ਅਤੇ ਮਾਰਚ 2011 ਵਿੱਚ ਉਨ੍ਹਾਂ ਨੂੰ ਜਲ ਅਤੇ ਬਿਜਲੀ ਮੰਤਰਾਲੇ ਦੀ ਜ਼ਿੰਮੇਵਾਰੀ ਦਿੱਤੀ ਗਈ। ਸਾਲ 2011 ਵਿੱਚ, ਉਨ੍ਹਾਂ ਨੂੰ ਸੰਘੀ ਰੱਖਿਆ ਮੰਤਰੀ ਬਣਾਇਆ ਗਿਆ ਸੀ।

ਉਹ 2013 ਦੀਆਂ ਪਾਕਿਸਤਾਨੀ ਆਮ ਚੋਣਾਂ ਵਿੱਚ ਪੀ.ਪੀ.ਪੀ ਦੀ ਟਿਕਟ ‘ਤੇ ਐਨਏ -222 ਹਲਕੇ ਤੋਂ ਕੌਮੀ ਅਸੈਂਬਲੀ ਲਈ ਫਿਰ ਤੋਂ ਚੁਣੇ ਗਏ ਸਨ। 2016 ਵਿੱਚ, ਉਨ੍ਹਾਂ ਨੂੰ ਨੈਸ਼ਨਲ ਅਸੈਂਬਲੀ ਵਿੱਚ ਪੀ.ਪੀ.ਪੀ ਦਾ ਸੰਸਦੀ ਆਗੂ ਬਣਾਇਆ ਗਿਆ ਸੀ। ਜੁਲਾਈ 2017 ਵਿੱਚ ਪਾਕਿਸਤਾਨ ਦੇ ਪ੍ਰਧਾਨ ਮੰਤਰੀ ਨਵਾਜ਼ ਸ਼ਰੀਫ ਦੇ ਅਸਤੀਫ਼ੇ ਤੋਂ ਬਾਅਦ, ਕ਼ਮਰ ਨੂੰ ਪੀ.ਪੀ.ਪੀ ਨੇ ਪ੍ਰਧਾਨ ਮੰਤਰੀ ਦੇ ਅਹੁਦੇ ਲਈ ਪਾਰਟੀ ਦਾ ਉਮੀਦਵਾਰ ਨਾਮਜ਼ਦ ਕੀਤਾ ਸੀ। ਉਨ੍ਹਾਂ ਨੇ ਰਾਸ਼ਟਰੀ ਅਸੈਂਬਲੀ ਦੇ ਮੈਂਬਰਾਂ ਦੁਆਰਾ ਆਪਣੇ ਪੀ.ਐਮ.ਐਲ (ਐਨ) ਦੇ ਉਮੀਦਵਾਰ ਸ਼ਾਹਿਦ ਖਾਕਾਨ ਅੱਬਾਸੀ ਦੇ ਵਿਰੁੱਧ 471 ਵੋਟਾਂ ਪ੍ਰਾਪਤ ਕੀਤੀਆਂ ਅਤੇ ਵਿਰੋਧੀ ਧਿਰ ਨੇ 221 ਵੋਟਾਂ ਪ੍ਰਾਪਤ ਕੀਤੀਆਂ।

ਉਹ ਸੰਨ 2018 ਦੀਆਂ ਪਾਕਿਸਤਾਨੀ ਆਮ ਚੋਣਾਂ ਵਿੱਚ ਸੰਸਦੀ ਖੇਤਰ ਐਨ.ਏ 228 (ਟਾਂਡੋ ਮੁਹੰਮਦ ਖ਼ਾਨ) ਤੋਂ ਪੀ.ਪੀ.ਪੀ ਦੇ ਉਮੀਦਵਾਰ ਵਜੋਂ ਮੁੜ ਕੌਮੀ ਅਸੈਂਬਲੀ ਲਈ ਚੁਣੇ ਗਏ ਸਨ।

ਹਵਾਲੇ 

ਸਿੰਧੀ ਲੋਕ
ਜ਼ਿੰਦਾ ਲੋਕ
ਜਨਮ 1955
ਪ੍ਰਾਜੈਕਟ ਟਾਈਗਰ ਲੇਖ ਲਿਖਣ ਮੁਕਾਬਲੇ 2019 ਨਾਲ ਸੰਬੰਧਤ ਲੇਖ